钦定古今图书集成/历象汇编/庶征典/第071卷 > 《五色卿云赋》前人
## 钦定古今图书集成/历象汇编/庶征典/第071卷 > 《五色卿云赋》前人

“惟皇建极兮宪章前古，于穆文明兮保乂寰宇。御时
得一兮临人以五，法天无私兮承天之祜。至矣哉！众
兆融朗，山川出云。叶千年之休裕，垂五色之氤氲。萧
索离披，状虹辉之贯日；徘徊摇曳，疑鼎气之歊纷。散
作霞彩，聚成锦文。匪腾华于触石，信呈瑞于明君。其
静也专，其动也直。既无散漫，亦时消息。远而可视，高”
未能逼。乘轻吹之霏微，映朝阳而翕赩。禀造化之元
气，挺自然之奇色。英倏倏也，只可以理求，纷溶溶兮
固难乎智测。若雾非雾，有始有极。转空不待于扶摇，
动日岂资于羽翼。有道斯见，无德匪呈。庶物皆睹，应
天之卿。体鹄振而超越，候龙吟而化成。《需》为大矣，可
谓乎“元亨利贞。”